ऐनको दफा 24 को उपदफा मा व्यवसाय वा लगानीवाट भएको आयको गणनाको लेखांकन एक्रुयल आधारमा गर्दा भुक्तानी प्राप्त गर्ने अधिकार सिर्जना हुनासाथ त्यस्तो भुक्तानी प्राप्त गरेको मानी आयको गणनामा समावेश गर्नु पर्ने ब्यबस्था गरेकोछ । नेपाल लेखामान 1 मा समेत Accrual आधारमा लेखांकन गर्नु पर्ने ब्यबस्था गरेको छ । ब्यक्तिको आय गणना गर्दा तथा खर्च कट्टी दाबी गर्दा “भुक्तानी” को भुमिका महत्वपूर्ण हुन्छ । भुक्तानी शब्दले यथार्थमा कुनै ब्यक्तिले अर्को ब्यक्तिलाई लाभान्वित गराउन सक्ने हरेक माध्यमलाई समाबेस गरेको छ । तलका उदाहरणबाट यस सम्बन्धमा थप प्रकाश पारिएको छ ।